
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 42  
                                                             din 28 martie 2024
privind concesionarea directă a unei suprafețe de teren în vederea edificării unui balcon

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 9.132/07.03.2024 şi la Consiliul Local Sighișoara cu nr. 10.681/19.03.2024, de referatul de aprobare, înregistrat cu nr. 9.134/07.03.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighişoara cu nr. 6.263/15.02.2024, prin care domnul Pană Petre solicită concesionarea unei suprafețe de 4,38 mp. din terenul, proprietate a Statului Român, aferent blocului de locuințe E-107, situat în Municipiul Sighișoara, str. Plopilor, nr. 17, în vederea contruirii unui balcon, solicitantul fiind proprietar, împreună cu soția doamna Pană Miorița, al locuinței – apartamentul nr. 3;

Având în vedere certificatul de urbanism nr. 167/28.08.2023, eliberat de Municipiul Sighișoara în scopul obținerii autorizației de construire pentru construirea unui balcon;

Având în vedere extrasul C.F. nr. 50123 (nr. C.F. vechi: 9456), potrivit căruia terenul înscris sub nr. top. 3336/1, în suprafață de 296 mp., aferent blocului de locuințe situat în Sighișoara, str. Plopilor, nr. 17, jud. Mureș, este proprietate a Statului Român;

Ținând cont de faptul că, terenul solicitat spre concesionare, se află pe raza unității administrativ-teritoriale a Municipiului Sighișoara și este cuprins în inventarul Municipiului Sighișoara în domeniul privat;

Având în vedere prevederile art. 15 lit. e) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Legii nr. 350/2001 privind amenajarea teritoriului și urbanismului, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările şi completările ulterioare;

Având în vedere prevederile art. 2 alin. (2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024; 

Având în vedere recomandările făcute, prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Ținând cont de faptul că, în urma concesionării nu sunt afectate planurile de sistematizare, că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Ținând cont de faptul că în urma concesionării se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 9.133/07.03.2024, prin care se propune concesionarea directă a unei suprafețe de teren în vederea edificării unui balcon;
Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,                                  

     H O T Ă R Ă Ş T E:

Art. 1. (1) Se aprobă, începând cu data de 01.04.2024, concesionarea directă a suprafeței de 4,38 mp. din totalul de 296 mp. teren înscris în C.F. nr. 50123 Sighișoara (nr. C.F. vechi: 9456) sub nr. top. 3336/1, situat în Municipiul Sighișoara, str. Plopilor, nr. 17, către Pană Petre și soția Pană Miorița, în vederea edificării unui balcon, care să deservească apartamentul nr. 3, ai cărui proprietari sunt solicitanții, înscris în C.F. nr. 50123-C1-U3 Sighișoara (nr. C.F. vechi: 9456/III), sub nr. top. 3336/1/III, situat în Municipiul Sighișoara, str. Plopilor, nr. 17, bloc E-107.

 (2) Valoarea redevenței concesiunii este stabilită, conform prevederilor art. 2 alin. (2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, la 20,00 lei/mp./an, respectiv 87,60 lei/an și se va indexa anual cu indicele de inflaţie. 

 (3) Redevența va fi achitată semestrial, cu termenul scadent la 31 martie, respectiv 30 septembrie a fiecărui an și se va indexa anual cu indicele de inflaţie. Aplicarea indexării va opera începând din anul următor încheierii contractului de concesiune.

 (4) Concesionarii sunt obligați să depună, în termen de 90 de zile de la data semnării contractului, cu titlu de garanție, suma de 87,60 lei, reprezentând valoarea obligației de plată către concedent, stabilită și datorată pentru un an de activitate, sumă din care, dacă este necesar, să poată fi prelevate penalități și sume datorate de concesionari concedentului, în baza contractului de concesiune.

 (5) Durata concesiunii este de 49 ani.

Art. 2. Modelul - cadru al contractului de concesiune, întocmit cu respectarea reglementărilor legale în vigoare, se regăsește în anexa nr. 1 la prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic.
14 ex.  

B.A.

ZZ/LL/AN

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….

	…./…./….

	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


